આ ઉપરાંત મુખ્યમંત્રીએ સુરત મહાનગર સેવાસદનના સફાઈ સ્વચ્છતા કર્મયોગીઓને સુરક્ષા સાધનોનું વિતરણ અને મિશનમંગલમ તહેત સખી મંડળની બહેનો અને યુવા સ્વરોજગાર સાધન-સહાય અર્પણ કર્યા હતા. મુખ્યમંત્રીએ સુરત મહાનગરમાં ટ્રાફિક સમસ્યા હલ કરવાના સુવિધા હેતુસર નિર્માણ થયેલા ”મહારાણા પ્રતાપ રેલવે ઓવરબ્રિજ”નું લોકાર્પણ કરતા વધુમાં જણાવ્યું હતું કે, રાત-દિવસ વિકાસની અસીમ ગતિ કરી રહેલા રાજ્યના મહાનગરોમાં વિવિધ પ્રાંત-પ્રદેશના પરિવારો-નાગરિકો, વેપાર-રોજગાર, વ્યવસાય માટે આવીને વસ્યા છે. તેમને નગરસુખાકારીની સવલતો આપવાની નૈતિક જિમ્મેદારી અને દાયિત્વ રાજ્ય સરકારની તે અમે સેવા દાયિત્વ ભાવે નિભાવી રહ્યા છીએ.